ایران-دا اؤتن گون عرضینده 338 نفر کوروناویروس‌دان (کووید-19) اؤلوب.
بونو ایرانین ساغلیق، معالیجه و طبی تحصیل ناظیرلیگی اعلان ائدیب.
بونونلا دا ایران-دا بو ویروس‌دان اؤلن‌لرین سایی 73 مین 906 نفره یوکسلیب.
ایران-دا اؤتن گون عرضینده 18 مین 409 نفر کوروناویروسا یولوخوب. بئله‌لیکله اؤلکه‌ده بو ویروسا یولوخان‌لارین سایی 2 میلیون 610 مین 018 نفره چاتیب. ویروس داشیییجیلاریندان‌ 5 مین 515 نفرین وضعیتی آغیر قیمتلندیریلیر.
ایران-دا ایندییه‌دک 2 میلیون 57 مین 692 نفر کوروناویروس‌دان ساغالیب، 16،6 میلیون‌دان چوخ تشخیص تستی حیاتا کئچیریلیب.
عمومی‌لیکده ایران-دا 1،42 میلیون واکسن وورولوب. بیرینجی مرحله اوزره واکسیناسیون اولونان‌لارین عمومی سایی 1،18 میلیون، ایکینجی مرحله اوزره واکسیناسیون اولونان‌لارین سایی ایسه 244 مین تشکیل ائدیر.
کوروناویروسا یولوخما اوزره 102 شهر قیرمیزی و 235 شهر نارینجی زونا حساب اولونور. قیرمیزی و نارینجی زونا حساب اولونان شهرلره گئدیش-گلیش قاداغان‌دیر. بوندان باشقا 111 شهر ساری زونا حساب اولونور.
